Ole Aleksander Filibom-bom-bom

Ole Aleksander Filibom-bom-bom er hovedperson i en serie barnebøker av den norske forfatteren Anne-Cath. Vestly, utgitt i fem bøker fra 1953 til 1958. Bøkene er illustrert av Vestlys ektemann Johan Vestly. Ole Aleksander Filibom-bom-bom er også tittelen på den første av bøkene. 

Bøkene var Vestlys debut som forfatter. Alle bøkene hadde først blitt sendt som opplesninger i Barnetimen for de minste, hvor Vestly var en av pionerene, sammen med Thorbjørn Egner og Alf Prøysen.Birkeland, Risa, Vold. Norsk barnelitteraturhistorie. 2. utg. Samlaget, 2005 ISBN 82-521-5933-8Kari Skjønsberg. Hvem forteller? : om adaptasjoner i barnelitteratur. Tiden, 1979. ISBN 82-10-01836-1. Kapitlet «Barnetimen for de minste og barnelitteraturen» 

Ole Aleksander-bøkene foregår i et svært tydelig bymiljø, noe som var uvanlig i datidens barnelitteratur.Tordis Ørjasæter. «Barne- og ungdomslitteraturen» I: Kjølv Egeland. Norges litteraturhistorie. Bind 5: Mellomkrigstid. Cappelen, 1975/1996. ISBN 82-02-15343-3 (ebok). Sitat: «Med Vestly kom boligblokkene og drambantbyene inn i barnebøkene for alvor.»Kari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5 «Bybarnets hverdag og relasjonene mellom barn og voksne i middelklassefamilien er tema fra første bok på 1950-tallet.»  Serien er preget av bylivet, særlig av det moderne bylivet: heis, søppelbilene, rulletrappa, t-banen, og Vestly «levendegjør storbybarna fantasiverden, den som tross alt blomstrer i portrom og park».Sonja Hagemann. Barnelitteratur i Norge 1914-1970. Aschehoug, 1974. ISBN 8203061869 (ebok fra bokhylla.no)

Ole Aleksander er fire og et halvt år i begynnelsen av den første boken. I løpet av bokserien får han en søster, og familien flytter fra byblokk til drabantby. Da Vestly i Ole Aleksander på farten skrev om hvordan barn ble til og at det ble født en søster, fikk hun både kritikk og anonyme utskjellinger.Tordis Ørjasæter. Barn og bøker. 2. utgave. Cappelen, 1987. ISBN 82-02-09384-8

Det er laget en film basert på fortellingene som heter Ole Aleksander Filibom-bom-bom (1998).

 Bokliste 
1953 – Ole Aleksander Filibom-bom-bom
1954 – Ole Aleksander på farten
1955 – Ole Aleksander får skjorte
1956 – Ole Aleksander og bestemor til værs
1958 – Ole Aleksander på flyttefot

Kapitler fra bøkene har også vært utgitt som lettlestbøker 
1971 – Ole Aleksander hjemme og ute
1971 – Ole Aleksander og den slemme gutten
1971 – Ole Aleksander på skolen
1971 – Ole Aleksander på sirkus
1971 – Ole Aleksander og julepresangene
2002 – Ole Aleksander på skolen
2002 – Ole Aleksander flytter

 Referanser 

Kategori:Litterære figurer
Kategori:Norske barnebøker
Kategori:Bøker fra 1953
Kategori:Anne-Cath. Vestly